# Homa Hoodfar

Homa Hoodfar (persa: هما هودفر) és una antropòloga sociocultural canadenca, nascuda l'any 1950 a l'Iran, i professora emèrita d'antropologia de la Universitat Concordia de Mont-real. Malgrat ser principalment coneguda pels seus estudis sobre la percepció occidental del vel o hijab en les seves diferents formes, significats i usos històrics, la major part de la seva obra s'ha centrat en el paper de les dones a la vida pública a les societats musulmanes, amb especial atenció a com s'han utilitzat els símbols religiosos i les seves interpretacions per donar suport o reprimir l'estatus de les dones.

## Detenció a l'Iran

El febrer de 2016, Hoodfar va viatjar a l'Iran, el seu país d'origen, principalment per motius personals, encara que també per realitzar recerca acadèmica. El març, un dia abans que Hoodfar hagués previst marxar per reunir-se amb la seva família a Londres, membres de l'Exèrcit dels guàrdies de la revolució islàmica van entrar al pis on s'hi estava, confiscant les seves pertinences i tres passaports. Després de tres mesos de constants interrogatoris per part dels serveis d'intel·ligència iranians, les autoritats van detenir-la a principis de juny. En aquest punt, la família de Hoodfar es va dirigir als mitjans de comunicació per informar a l'opinió pública dels fets. El juliol de 2016, va ser revelat que havia estat acusada de càrrecs desconeguts per l'Iran. Els llocs web afins al govern iranià afirmen que el seu arrest està relacionat amb un cop d'estat o revolució dissenya per governs estrangers.
El 26 de setembre de 2016 es va anunciar l'alliberament de Hoodfar en una declaració del portaveu del Ministeri d'Afers Exteriors Bahram Qasemi feta a l'agència iraniana Fars News Agency.

## Tortura psicològica

Durant els 112 dies que va ser presonera a la presó d'Evin, va ser sotmesa a tortura psicològica per membres de l'Exèrcit dels guàrdies de la revolució islàmica en dotzenes d'interrogatoris. Fins i tot va ser amenaçada de mort. A la primera entrevist després de ser alliberada el 26 de setembre de 2016, concedida a CBS News, va dir: "Em vaig preparar per enfrontar-me a uns anys a la presó, o com deien a 15 anys, potser mai no seria alliberada."

## Obres publicades

* Between Marriage and the Market: Intimate Politics and Survival in Cairo.
* The women's movement in iran: women at the crossroads of secularization and islamization
* Building Civil societies: a Guide for Social and Political Activism

## Referències

* ↑ Johnson, Brigitte. «Symbolic Oppressions: The Rhetoric and the Image of the Veil in the West» (en anglès). UC Davis. [Consulta: 5 desembre 2017].
* ↑ Hoodfar, Homa; Tajali, Mona. Electoral Politics: Making Quotas Work For Women (en anglès). London UK: Women Living Under Muslim Laws, 2011.
* ↑ «The Women's Movement in Iran: Women at the Crossroads of Secularization and Islamization» (en anglès). [Consulta: 10 juny 2016].
* ↑ «Canadian-Iranian professor arrested in Tehran by Revolutionary Guards» (en anglès). The Guardian, 08-06-2016.
* ↑ Sidhartha Banerjee, Associated Press via theglobeandmail.com. «Canadian academic Homa Hoodfar indicted on unknown charges in Iran» (en anglès). [Consulta: 11 juliol 2016].
* ↑ Parisa Hafezi. «Iran indicts three dual-nationals, Lebanese man: judiciary» (en anglès). Ankara: Reuters, 11-07-2016. [Consulta: 11 juliol 2016].
* ↑ ««هما هودفر» عضو شبکه ضد امنیتی «ولوم» بازداشت شد». mashreghnews.ir. [Consulta: 26 setembre 2016].
* ↑ «Iran reportedly releases Canadian professor Homa Hoodfar» (en anglès). The New York Times, 26-09-2016 [Consulta: 26 setembre 2016].
* ↑ Thomas Erdbrink. «Iran Releases Homa Hoodfar, a Canadian-Iranian Professor Held Since June» (en anglès). The New York Times, 27-09-2016. [Consulta: 27 setembre 2016].
* ↑ «Iranian interrogators 'threatened to send my dead body back to Canada': Homa Hoodfar» (en anglès). CBC News [Consulta: 10 octubre 2016].
* ↑ Hoodfar, Homa. Between Marriage and the Market: Intimate Politics and Survival in Cairo (en anglès). University of California Press, 31-07-1997, p. 265. ISBN 052091886X.
* ↑ Hoodfer, Homa. The women's movement in iran: women at the crossroads of secularization and islamization (en anglès). Women Living under Muslim Laws, 1999, p. 46.
* ↑ Hoodfar, Homa. Building Civil societies: a Guide for Social and Political Activism (en anglès). Women Living Under Muslim Laws, 2000. ISBN 978-2912606044.

## Enllaços externs

* We Must Pressure Iran to Release Canadian Academic Homa Hoodfar, Newsweek, 26. June 2016, by Paul Hoggart (anglès)
* Free Homa website (anglès)